“เจพีมอร์แกน” เพิ่มน้ำหนัก 6 หุ้นไฟฟ้า ชู GPSC เด่นสุด อัพเป้าใหม่ขึ้นอีก 20%
“เจพีมอร์แกน” เพิ่มน้ำหนัก 6 หุ้นไฟฟ้า ชู GPSC เด่นสุด อัพเป้าใหม่ขึ้นอีก 20%
10 ก.ย. 2563

บล.เจพีมอร์แกน(JP Morgan) ระบุในบทวิเคราะห์ โดยปรับคำแนะนำและราคาเป้าหมายการลงทุน 6 หุ้นกลุ่มโรงไฟฟ้าใหม่ ดังนี้ หุ้นบริษัท ผลิตไฟฟ้า จำกัด (มหาชน) หรือ EGCO ปรับคำแนะนำใหม่เป็น “Neutral” จากเดิม “Maintained” และปรับราคาเป้าหมายเหลือ 250 บาท จากเดิม 255 บาท หรือ ลดลง1.96%
ส่วนบริษัท บี.กริม เพาเวอร์ จำกัด (มหาชน) หรือ BGRIM ปรับคำแนะนำใหม่เป็น “Overweight” จากเดิม “Maintained” ส่วนราคาปรับราคาเป้าหมายคงเดิมที่  60.00 บาท
ด้าน บริษัท ราช กรุ๊ป จำกัด (มหาชน) หรือ RATCH ปรับคำแนะนำใหม่เป็น “Overweight” จากเดิม “Maintained” และปรับราคาเป้าหมายเหลือ 70 บาท จากเดิม 72 บาท หรือ ลดลง 2.78%
ส่วน บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF  ปรับคำแนะนำใหม่เป็น “Neutral” จากเดิม “Maintained” และคงราคาเป้าหมายเดิมอยู่ที่ 33 บาท
ด้าน บริษัท บ้านปู เพาเวอร์ จำกัด (มหาชน) หรือ BPP  ปรับคำแนะนำใหม่เป็น “Neutral” จากเดิม “Maintained” และปรับราคาเป้าหมายเพิ่มเป็น 15.00 บาท จากเดิม 14.20 บาท หรือ เพิ่มขึ้น 5.63%
ขณะที่ บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ปรับคำแนะนำใหม่เป็น “Overweight”  จากเดิม “Neutral” และปรับราคาเป้าหมายเพิ่มเป็น 81.00 บาท จากเดิม 66.00 บาท หรือ เพิ่มขึ้น 22.73%

อนึ่งความหมายของคำแนะนำในการเข้าลงทุนมีดังนี้
Maintained คือ คงอยู่ในระดับเดิม
Neutral คือ ให้น้ำหนักการลงทุนของหุ้นเทียบเท่ากับสัดส่วนน้ำหนักถ่วงในตลาดหุ้น และคาดว่าจะให้อัตราผลตอบแทนใกล้เคียงกับดัชนีกลุ่ม หรือ อัตราผลตอบแทนโดยรวม (%)
Overweight คือ เพิ่มน้ำหนักการลงทุนในหุ้นตัวนั้นเมื่อเทียบกับน้ำหนักลงทุนปกติ